‘ખમતીધર વળી કોણ?’ કલ્યાણ શેઠ હસ્યો: ‘આપા ગોદડ જેવો બીજો ખમતીધર કોણ?’આપો ગોદડ સાવધાન થયા: ‘ભલા’દમી! મારું તે કાંઇ ગજું છે?’ ‘તમે રમત કરોમા, ગોદડભાઇ!’ કલ્યાણ શેઠ ગંભીર બન્યો: ‘તમારા સિવાય ક્યાંય નાખી નજર પોગતી નથી અને મને ભરોસો છે કે ધાંધલપુરનો ગોદડભાઇ ખવડ અમારી ભીડ ભાંગશે… અમારે વધારે નહીં માત્ર એક લાખ ‘જામી’ની (નવાબી ચલણ)! જરૂર છે. તમને વ્યાજ દેશું હાઉં?’ ‘કલ્યાણભાઇ! તમારા એક લાખ જામીનું વ્યાજ થાય એટલી રકમ પણ મારી પાસે નથી.